नई दिल्ली. भ्रष्टाचार के खिलाफ मुहिम चलाने वाले आइएएस अधिकारी डीके रवि की रहस्यमय ढंग से मौत होने पर कर्नाटक विधानसभा में जमकर हंगामा हुआ. सीबीआई जांच की मांग को लेकर आईएएस के परिजनों ने चेतावनी दी कि अगर ये मांग नहीं मानी गई तो वे सब आत्महत्या कर लेंगे. इसे लेकर बुधवार को रवि के पिता करियप्पा, मां गौरम्मा, भाई रमेश और बहन भारती ने राज्य सचिवालय पर धरना दिया. वहीं कर्नाटक के बीजेपी सांसदों ने डीके की मौत को लेकर गृहमंत्री से मुलाकात की. उन्होंने भी इस केस में सीबीआई जांच की मांग को दोहराया.